**Skipassi ja Suomisport-tunnukset 2021–2022**

Hiihtokoulun lukukausimaksu sisältää Skipassin. Passi hankitaan KAIKILLE hiihtokoululaisille, vaikkei kilpailuihin osallistuisikaan. Jokaisen hiihtokoululaisen huoltajan tulee huolehtia lapsen tietojen ilmoittaminen Skipassia varten Suomisport-palvelun kautta. Tästä tiedotteesta löydät ohjeet Suomisport-tunnusten luontiin ja sportti-ID:n ilmoittamiseen seuralle, jotta voimme hankkia Skipassit ja tehdä harrastamisestanne turvallisempaa.

Skipassi tarjoaa [ryhmävakuutusturvan](http://www.hiihtoliitto.fi/site/assets/files/1561/451283f_hiihtoliitto_skipassi.pdf) hiihtolajien harjoituksiin, koulutus-, liikunta- ja valmennusleireille sekä näihin välittömästi liittyville meno- ja paluumatkoille. Skipassi oikeuttaa muun harrastamisen lisäksi osallistumaan myös tietyntasoisiin kilpailuihin. **12-vuotiaat ja nuoremmat sekä 65-vuotiaat ja saavat osallistua Skipassilla kaikkeen kansalliseen kilpailutoimintaan.** Yli 13 -vuotiaat tarvitsevat [kilpailulisenssin](http://www.hiihtoliitto.fi.pwire.fi/lisenssit/kilpailulisenssit/) osallistuessaan kansalliseen kilpailutoimintaan muualla kuin oman seuran järjestämissä kilpailuissa.

**Seura lunastaa ja maksaa Skipassin, joten sinun tulee vain luoda itsellesi Suomisport-tunnus ja liittää lapsesi omaan tiliisi** (jos sinulla on jo Suomisport-tunnukset seuraa ohjetta kohdasta 2).

1. **Ohje uusien hiihtokoululaisten vanhemmille:**

* Kirjaudu osoitteeseen [www.suomisport.fi](http://www.suomisport.fi)
* Valitse oikealta yläkulmasta ”kirjaudu”
* Lisää vapaaseen kenttään sähköpostiosoitteesi tai puhelinnumerosi, jonka jälkeen paina ”lähetä minulle kertakirjautumiskoodi”. Sähköpostiin tulee linkki, josta pääset kirjautumaan palveluun. Valitessasi kirjautumistavaksi puhelinnumeron, saat tekstiviestillä kirjautumiskoodin.
* Luo itsellesi profiili
* Valitse ”Lisää lapsi” ja täydennä lapsen tiedot.

**Älä osta lapselle lisenssiä, hiihtojaostolaiset tekevät sen puolestasi!**

* Lähetä oma ”sportti-ID-koodisi” (näkyy Suomisportissa omassa profiilissasi) ja hiihtokoulussa käyvien lastesi nimet sähköpostilla ilmoittautuminen@poytyanurheilijat.fi otsikolla *skipassi*. Näillä tiedoilla löydämme kaikki Skipassia tarvitsevat lapset suomisportista ja pystymme tilaamaan passit.

1. **Ohje, jos sinulla on jo Suomisport-tunnukset:**

* Tarkista, Suomisportin profiilisi kautta, että kaikki lapsesi löytyvät Suomisportista ja tiedot ovat oikein. Kirjautumisohjeet yllä.
* Ilmoita sportti-ID-koodisi ja hiihtokoulussa käyvien lasten nimet sähköpostiin (ilmoittautuminen@poytyanurheilijat.fi) otsikolla *skipassi*.

Mikäli kohtaat haasteita, kurkkaa apua usein kysytyistä kysymyksistä ([info.suomisport.fi/kysymykset](https://info.suomisport.fi/kysymykset/))

**Kirjautuminen lapsen vanhempana/huoltajana (selainversio)**

* Mikäli toimit vanhemman/huoltajan roolissa, tulee sinun ensin rekisteröityä ja kirjautua omalle Suomisport-tilillesi.
* Jos lapsellasi ei ole omaa tiliä, niin voit luoda tilin omalla Suomisport-tililläsi ”Lisää lapsi” painikkeella tai ostoputkessa ”Lisää uusi huollettava” -lomakkeella. Huom! Jos lapsellasi on jo tili, mutta sitä ei ole yhdistetty omaan Suomisport-tiliisi, ole yhteydessä Suomisportin asiakaspalveluun.
* Jatkossa pääset oman tilisi kautta myös lapsesi/huollettavasi Suomisport-tilille.